
	Dokumentų valdymo bendrosios informacinės sistemos mobiliojo elektroninio parašo paslaugos (PPR-1130)



	REIKALAVIMAI, SUSIJĘ SU NACIONALINIU SAUGUMU

	Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu*. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių: paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.
Pastabos:
*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.
**Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.



1. Pirkimo tikslas – įsigyti mobiliojo elektroninio parašo infrastruktūros paslaugų, skirtų užtikrinti galimybę mobiliuoju parašu autentifikuoti Dokumentų valdymo bendrojoje informacinėje sistemoje (toliau – DBSIS)  naudotojus ir kitus asmenis, kuriems teikiami pasirašyti dokumentai, (toliau – naudotojai) ir pasirašyti ADOC-V1.0 elektroninius dokumentus kvalifikuotu el. parašu DBSIS, teikimą.
2. Pirkimo objektui taikomas Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunktis.
3. Pirkimo objektas – mobiliojo elektroninio parašo infrastruktūros paslaugų (toliau – Paslaugos), skirtų užtikrinti galimybę mobiliuoju parašu autentifikuoti naudotojus ir pasirašyti ADOC-V1.0 elektroninius dokumentus kvalifikuotu el. parašu DBSIS, teikimas 6 punkte nustatytomis sąlygomis.
4. Paslaugos apima naudotojų elektroninę atpažintį ir elektroninių dokumentų pasirašymą elektroniniu parašu, naudojantis mobiliojo elektroninio parašo priemone (kvalifikuoto elektroninio parašo ir elektroninės atpažinties priemonė), išduodama  mobiliojo GSM ryšio operatorių UAB „Bitė Lietuva“, AB „Telia Lietuva“, UAB „Tele2“ ir UAB „Teledema“ saugia parašo formavimo įranga.
5. Paslaugų teikimo tvarka: 
5.1. Elektroninės atpažinties paslaugų atveju:
5.1.1. Paslaugų teikėjas priima iš DBSIS šiuos autentifikavimo užklausos duomenis: autentifikuojamo asmens mobiliojo telefono numerį ir asmens kodą; papildomai su autentifikavimo užklausa DBSIS gali pateikti: autentifikavimo žinutės tekstą, kuris turi būti rodomas naudotojo įrenginyje ir autentifikacijos metu pasirašomų duomenų santrauką (angl. Data To Be Signed). Paslaugų teikėjas grąžina DBSIS užklausai sukurtą identifikatorių bei kontrolinį kodą, naudojamą autentifikuojamo asmens autentifikacijos el. parašui sudaryti.
5.1.2. DBSIS kreipiasi pateikdama identifikatorių ir gauna su autentifikavimo užklausa susijusius rezultatus: autentifikuoto asmens duomenis (vardas, pavardė, asmens kodas),  autentifikavimo metu pasirašytos duomenų santraukos el. parašą (jei santrauka buvo perduota). Paslaugos realizacija privalo patikrinti, ar autentifikavimui naudojamas sertifikatas yra galiojantis (neatšauktas) autentifikavimo el. parašo sudarymo metu ir ar sudarytas parašas yra korektiškas (atitinka autentifikavimo el. parašo sertifikatą), ir tik tada grąžinti sėkmingos autentifikacijos atsakymą.
5.2. Pasirašymo paslaugų atveju:
5.2.1. Paslaugų teikėjas internetu priima iš DBSIS el. parašo sertifikato užklausos duomenis: pasirašančiojo asmens mobiliojo telefono numerį ir pasirašančiojo asmens kodą. Paslaugų teikėjas grąžina pasirašančiojo asmens el. parašo sertifikatą.
5.2.2. Paslaugų teikėjas internetu priima iš DBSIS pasirašymo užklausos duomenis: pasirašančiojo asmens mobiliojo telefono numerį, pasirašančiojo asmens kodą, pasirašomų duomenų santrauką bei pasirašymo žinutės tekstą (rodomą naudotojo telefone). Paslaugų teikėjas grąžina santrauką, pasirašytą nurodyto asmens privačiu raktu (atitinkančiu sertifikato užklausoje grąžintą el. parašo sertifikatą).
6. Reikalavimai Paslaugoms:
6.1. Paslaugos teikiamos HTTPS protokolu pagal DBSIS autentifikuotą užklausimą, kaip saugios tinklinės paslaugos;
6.2. El. atpažinties paslaugos turi būti teikiamos kaip REST stiliaus tinklinė paslauga.
6.3. Pasirašymo paslaugos turi atitikti standarto ETSI TS 102 204 V1.1.4 (2003-08) „Mobile Commerce (M-COMM); Mobile Signature Service; Web Service Interface“ arba lygiaverčio reikalavimus. Realizuojamos pasirašymo tinklinės paslaugos: sertifikato pateikimas (operacija „Registration“), pasirašymas (operacija „Signature“);
6.4. Paslaugos turi būti teikiamos vadovaujantis šiais teisės aktais (jų aktualiomis redakcijomis):
6.4.1. 2014 m. liepos 23 d. Europos Parlamento ir Tarybos reglamentu (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB;
6.4.2. Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymu;
6.4.3. Lietuvos Respublikos kibernetinio saugumo įstatymu;
6.4.4. Kibernetinio saugumo reikalavimų aprašu, patvirtintu Lietuvos Respublikos Vyriausybės 2018 m. rugpjūčio 18 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
6.4.5. Elektroniniu parašu pasirašyto elektroninio dokumento specifikacija ADOC-V1.0, patvirtinta Lietuvos vyriausiojo archyvaro 2009 m. rugsėjo 7 d. įsakymu Nr. V-60 „Dėl Elektroniniu parašu pasirašyto elektroninio dokumento specifikacijos ADOC-V1.0 patvirtinimo“;
6.4.6. kitais Lietuvos Respublikos teisės aktais, reglamentuojančiais elektroninio parašo naudojimą ir elektroninio parašo paslaugų teikimą bei valstybės informacinių išteklių valdymą ir kibernetinio saugumo užtikrinimą;
6.4.7. kitais Lietuvos Respublikos teisės aktais, reglamentuojančiais elektroninio parašo naudojimą ir elektroninio parašo paslaugų teikimą;
6.5. Paslaugos turi būti teikiamos nepertraukiamai 7 dienas per savaitę ir 24 valandas per  parą;
6.6. Paslaugų prieinamumo per mėnesį lygis turi būti ne mažesnis kaip 99,5 proc.;
6.7. Paslaugos turi būti teikiamos užtikrinant asmens duomenų naudojimą, apsaugą ir tvarkymą vadovaujantis Europos Sąjungos Bendruoju duomenų apsaugos reglamentu, Lietuvos Respublikos asmens duomenų teisinės apsaugos įstatymu ir kitais teisės aktais.
7. Paslaugos turi būti pradėtos teikti kitą dieną po Paslaugų teikimo sutarties įsigaliojimo dienos.
8. Paslaugų sutarties trukmė – iki 36 mėnesių.
9. Tiekėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, perkančiajai organizacijai šiais terminais ir nurodyti tokią informaciją: 
9.1. nedelsiant, bet ne vėliau kaip per 24 valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį; 
9.2. nedelsiant, bet ne vėliau kaip per 72 valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį perkančiosios organizacijos tinklams ir informacinėms sistemoms;
9.3. ne vėliau kaip per vieną mėnesį nuo 9.1 ar 9.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija, nurodyta ši informacija pagal Lietuvos Respublikos kibernetinio saugumo įstatymo 18 straipsnio 4 dalies 4 punktą.
10.  Klaidų ir incidentų registravimui turi būti naudojama specializuota problemų registravimo ir sekimo programinė įranga (angl. issue tracking software, toliau – Pagalbos tarnyba), pasiekiama naudojant interneto naršyklę. Paslaugų teikėjas privalo užtikrinti, kad Pagalbos tarnyba, būtų nuolat prieinama internetu perkančiosios organizacijos atstovams.
11. Tiekėjas turi užtikrinti automatinį Paslaugos gavėjo įgaliotų naudotojų informavimą elektroniniu paštu apie pranešimo užregistravimą Pagalbos tarnyboje, jei apie jį buvo pranešta ne internetu.
12.  Pagalbos tarnyba turi užtikrinti Paslaugos gavėjų įgaliotiems naudotojams galimybę gauti ataskaitas apie registruotas užklausas/incidentus įvairiais pjūviais (laikotarpis, užklausos tipas (pvz., incidentai, problemos, sutrikimai, gedimai ir pan.), užklausos būsena (pvz., užregistruota, nepradėta vykdyti, vykdoma, įvykdyta ir pan.).

